Procesul verbal al şedinţei din data de 04.07.2017
Şedinţa a fost condusă de Manager General  Dr. Grasu Alis. 


S-a discutat problema celor 4 masini care sunt in reparatii CASCO si trecerea la noul furnizor  service. S-a specificat  ca sunt  27 de masini in service din care 8 vor iesi din service astazi 04.07.2017 ramanand in continuare in service inca 19.

In continuare d-na manager a atras atentia asupra intreretinerii si mentinerii curateniei  masinilor si a respectarii normelor de exploatare a acestora. A fost reamintita legislatia referitoare la stabilirea şi sancţionarea abaterilor de la normele legale de igienă şi a nerespectarii instrucţiunilor şi recomandărilor privind manipularea si transportul bolnavilor. 
La Conferinta de Medicina de Urgenta din acest an fiecare din cele noua mari substatii vor participa cu cate o lucrare bazata pe cercetare si studii statistice. Sefii de substatii vor nominaliza persoanele ce vor elabora aceste lucrari.
Cursurile obligatorii pentru asistentii medicali (ALS + TRAUMA) se vor tine in sala de la Substatia Voluntari; nu se vor face cursuri suplimentare pentru cei ce au lipsit. Cei care nu vor promova examenele la cele doua module ALS si TRAUMA, la evauarea anuala vor trebui sa dea evaluarea in fata acelorasi comisii pe manechin precum si chestionarele  aferente facand parte din aceiasi tematica a cursurilor respective. 

Se vor efectua controale in teren pentru a se urmari comportamentul corect, profesionist fata de bolnav al personalului sanitar si a purtarii tinutei obligatorii.
Apoi dr. Grasu Alis a insistat in privinta completarii corecte si complete a fisei prespitalicesti pe tableta. 

La final s-a abordat problema mediei numarului de cazuri pe echipaj si a modului in care masinilie de tip C au ajuns sa efectueze un numar mai mare de cazuri decat cele de tip B2, precum si a modului de distributie a numarului de concedii de odihna acordate simultan, pe care SABIF si le poate permite pe total institutie la un moment dat, pentru a nu se perturba buna desfasurare a  activitatii in teren. Referitor la aceasta problema s-au pus in discutie practicile si metode incorecte de actiune descoperite la unii angajati. 

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.


În finalul şedinţei caietele de control de la microstaţii au fost vizate de Managerul General. 
